ЗА ФАЛШИФИЦИРАНИЯ ПОДПИС НА ПОСТРАДАЛАТА

Фалшифицираният подпис се намира на л. 178, том IV от материалите по ДП № 2924/2013г. по описа на РП-Плевен (пълномощно от 12.02.2013г. на кметство Гороцвет, Разградско)

Това е истинският подпис на пострадалата (всички образци на подписи са заверени от варненски нотариуси – по местожителство)
22.05.2013г. 
      25.09.2014г. 
       15.07.2015г.
       28.09.2016г.

    М. Ташева № 334    В. Дякова № 115       В. Дякова, № 115     К.Костадинов №520


А това – фалшифицираният, върху пълномощното: 

Пострадалата (покойната ми майка) беше интелигентна, образована, градска жена, учителка с 37 години стаж, и до смъртта си запази своя характерен, сложен и устойчив подпис. Когато се подписваше, тя винаги започваше с "Й" от първото си име Йорданка, след „Й"-то винаги изписваше четливо „Найд" от фамилията си Найденова и накрая винаги завършваше с ченгел, излизащ от ръкописната буква „д". Неистинският подпис не съдържа нито един от тези елементи.

И без експертиза се вижда, че подписът върху пълномощното е груба и неумела имитация –  вместо с „Й“, подписът започва направо с „Н“, вместо четливото „Найд“ е изписано само „На“ и някаква разтеглена нечетлива буква - „и“ или „м“, не става ясно, а накрая липсва и характерният ченгел, излизащ от ръкописната буква „д“.

Ето и личният коментар на пострадалата, че подписът върху кметското пълномощно не е неин, а фалшив. Тук тя се е подписала под фалшификата броени месеци преди смъртта си с трепереща, немощна ръка. При все това са запазени всички характерни елементи – началното “Й“-то, четливото „Найд“, ченгелът от буквата „д“: 

Собственоръчният коментар на пострадалата за подписа – „Фалшив (подпис, дата)“ – е изпратен на 06.10.2016 с учтиво писмо до набл. прокурор от РП-Плевен, като пострадалата е помолила за копие от експертизата на подписа. Шест месеца по-късно пострадалата почива, без да получи отговор. 

И досега отговор не е получен – трета година вече. Изпращани са многократни напомняния. Без отговор. Давани са неколкократни указания от ОП-Плевен до РП-Плевен. Без ефект. 

Моля за предприемане на съответните мерки против укриването на фалшифицирания подпис на пострадалата ми майка, починала на 84 г. възраст през 2017 г. в 4-тата година от имитацията на разследване.
Ренета Т. Стоянова от гр. Варна, пострадала по ДП № 2924/2013 на мястото на покойната си майка
ПРИЛАГАМ снимки в едър план на фалшифицирания подпис и на коментара на майка ми за подписа от кметското пълномощно „Фалшив (дата 06.10.2016, подпис)“, както и имейл от 06.10.2016 до тогавашния прокурор от РП-Плевен, в който има линк към цялото ѝ писмо до набл. прокурор от същата дата (изпратено на хартия с положен подпис на всяка страница), а също така и образци от подписа ѝ, снети пред нотариус в гр. Варна на 11.04.2013 г. Аналогични образци от подписа на пострадалата са снети и пред служител на МВР от гр. Варна през лятото на 2013 г., като би следвало да се съхраняват в материалите по ДП-то.

